**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

dňa 22. júna 2012

**N á v r h**

**na vyhlásenie obchodných verejných súťaží na predaj prebytočného nehnuteľného majetku vo vlastníctve Bratislavského samosprávneho kraja**

Materiál predkladá: Materiál obsahuje:

JUDr. Ivo Nesrovnal 1.Návrh uznesenia

podpredseda 2.Dôvodová správa

Bratislavského samosprávneho kraja 3.Prílohy

4.Stanoviská komisií

Zodpovedný:

Ing. Bystrík Žák

riaditeľ Úradu

Bratislavského samosprávneho kraja

Spracovateľ:

JUDr. Matúš Šaray

vedúci právneho oddelenia

JUDr. Mária Demčáková

referent právneho oddelenia

Bratislava

jún 2012

N á v r h u z n e s e n i a

**UZNESENIE č. ....... / 2012**

zo dňa 22.6.2012

Zastupiteľstvo Bratislavského samosprávneho kraja po prerokovaní materiálu

# v y h l a s u j e

obchodnú verejnú súťaž na predaj prebytočného majetku:

1. areál bývalého SOU energetického, Pod Holým vrchom, Záhorská Bystrica - k. ú. Záhorská Bystrica, okres Bratislava IV, obec BA IV. M. č. Záhorská Bystrica, evidovanom na LV č. 4526

2. budovy školy súp. č. 3127, LV č. 3192 na Krásnohorskej ul. č. 4, v Bratislave, k. ú. BA – Petržalka

3. nehnuteľnosti v areáli Vajnory, LV č. 3103, k. ú. Vajnory, LV č. 3838 k. ú. Svätý Jur

4. pozemky pri budove Polikliniky Senec, vedené na LV č. 6488, k. ú. Senec

5. dielne na Starej Ivánskej ceste 1/A, k. ú. Trnávka, LV č. 2863

6. pozemky a stavby na Starej Vajnorskej ceste, Bratislava, LV č.2056, LV č. 4196 v k. ú. Nové mesto, okres Bratislava III, obec BA – m. č. Nové Mesto

7. areál bývalej SOŠ lesníckej Modra – Harmónia - zapísaný na LV č. 503, k. ú. Modra, okres Pezinok, obec Modra, k. ú. Modra

8. areál bývalej ZSŠ potravinárskej - Harmincova 1, Bratislava, nehnuteľnosti vedené na LV č. 3794, k.ú. Dúbravka

9. Areál I. muničné sklady v Záhorskej Bystrici vedené na LV č. 4877, k. ú. Záhorská Bystrica

10. nehnuteľný majetok – kaštieľ Veľký Biel - vedený Správou katastra Senec, ktorý sa nachádza v k. ú. Veľký Biel, okres Senec, obec Veľký Biel, evidovaný na LV 702, 1396 a 1408

1. **ukladá**

riaditeľovi Úradu Bratislavského samosprávneho kraja:

1. Zverejniť oznámenie o vyhlásení obchodnej verejnej súťaže na predaj majetku samosprávneho kraja na úradnej tabuli, internetovej stránke a v regionálnej tlači spolu s uvedením podmienok obchodnej verejnej súťaže.

**T: bezprostredne po podpise uznesení**

1. V spolupráci s komisiou na vyhodnotenie obchodných verejných súťaží predložiť Zastupiteľstvu BSK po vykonaní obchodnej verejnej súťaže návrh na predaj nehnuteľného majetku.

**T: po vykonaní obchodnej verejnej súťaže**

**Dôvodová správa**

Predmetný majetok bol uznesením Zastupiteľstva Bratislavského samosprávneho kraja č. 34/2010 zo dňa 11.6.2010 a č. 62/2010 zo dňa 1.10.2010 vyhlásený za prebytočný a  zároveň bol schválený predaj prebytočného majetku formou obchodnej verejnej súťaže.

Komisia na vyhodnotenie verejných obchodných súťaží vzala na svojom rokovaní dňa 23.7.2010 na vedomie predložené návrhy oznámení o vyhlásení obchodnej verejnej súťaže na prebytočný majetok BSK a k materiálom nemala pripomienky.

Boli vyhlásené obchodné verejné súťaže v nasledovných termínoch:

* od 27.7.2010 do 13.8.2010 (nehnuteľnosti podľa uznesenia - body č. 1, 2, 3, 4, 5 ),
* od 10.11.2010 do 26.11.2010 (nehnuteľnosti podľa uznesenia - body č. 1, 2, 3, 4, 5, 7, 9, 10)
* od 29.11.2010 do 17.12.2010 (nehnuteľnosti podľa uznesenia - body č. 6, 8),
* od 4.10.2011 do 21.10.2011 (nehnuteľnosti podľa uznesenia - body č. 1, 2, 3, 4, 5, 6, 7, 8, 9, 10).

Na zasadnutiach komisia na vyhodnotenie obchodných verejných súťaží dňa 3.2.2011 a 16.3.2011 skonštatovala, že podstatná časť nehnuteľností ponúkaných na predaj formou obchodnej verejnej súťaže nebola predaná aj po dvoch kolách OVS. Na základe uvedeného komisia opätovne odporúča vyhlásiť OVS na majetok, o ktorý nikto neprejavil záujem s tým, že podmienkou súťaže už nebude minimálna ponúknutá kúpna cena vo výške znaleckého posudku. Materiál sa predkladá na základe tohto odporúčania Komisie na vyhodnotenie obchodných verejných súťaží.

1. **Areál bývalého SOU energetického, Pod Holým vrchom, Záhorská Bystrica - k. ú., Záhorská Bystrica, okres Bratislava IV, obec BA IV. M. č. Záhorská Bystrica, evidovanom na LV č. 4526**

Areál bývalého SOU energetického v Záhorskej Bystrici, ktorý bol uvoľnený v r. 2007- zlúčením s SOU -strojárskym J. Jonáša, Bratislava, je oplotený, s vybudovanými spevnenými plochami – prístupovými chodníkmi pre peších, cestnými komunikáciami, 3 parkoviskami pre internát, dielne a garáže, ihriskom, vonkajšími schodami pred internátom, školou, plavárňou a prípojkami vody, kanalizácie, plynu STL, elektrickými rozvodmi a obrubníkmi.

Objekt pozostáva z internátu, budovy školy, ktorá je na pozemku s telocvičňouaplavárňou, dielní,  kotolne, garáží a skladu .

Garáže, sú vybudované ako radové, jedná sa o státia pre jedno motorové vozidlo. Garáže nie sú pripojené na inžinierske siete.

**Znaleckým posudkom č. 21/2010 vyhotoveným  Dr. Ing. Romanom Chotárom bola stanovená všeobecná hodnota predmetných nehnuteľností vo výške 10 180 000,00 €.**

1. **Budova školy súp. č. 3127, LV č. 3192 na Krásnohorskej ul. č. 4, v Bratislave, k. ú., BA – Petržalka**

Budova pre školstvo pôvodne Vyššia odborná škola so sídlom na Krásnohorskej ulici 14 v Bratislave – Petržalke, bola súčasťou Obchodnej akadémie na Dudovej 4 v Bratislave a v r. 2007 bola uvoľnená z ekonomických dôvodov, a bola ponechaná v prevádzke iba jedna budova na Dudovej ul. 4. **Predmetom vlastníctva BSK je len budova školy, ktorá je zapísaná na LV č. 3192,** pozemok pod stavbou je vo vlastníctve spoločnosti PETRŽALKA PLUS, s.r.o., Štúrova č. 11, 811 02 Bratislava, a to v celosti.

**Objekt budovy**, má dve nadzemné podlažia bez podpivničenia, v minulosti využívaný ako škôlka pre deti, neskôr ako Vyššia odborná škola pri obchodnej akadémii. Objekt je v pôvodnom stave a jeho technický stav vyžaduje rekonštrukciu.

**Znaleckým posudkom č. 16/2010 vyhotoveným  Dr. Ing. Romanom Chotárom bola stanovená všeobecná hodnota predmetných nehnuteľností vo výške 900 000,00 €.**

1. **Nehnuteľnosti v areáli Vajnory, LV č. 3103, k. ú. Vajnory, LV č. 3838 k. ú. Svätý Jur**

Jedná sa o bývalý vojenský areál, ktorý je situovaný na rozhraní katastrálnych území Vajnory a Svätý Jur

a) nehnuteľný majetok vedený Správou katastra Bratislava, Okres Bratislava III, LV č.3103, k. ú. Vajnory :

- pozemok, p .č. 2122/1 výmera 13658 m2, druh pozemku ostatné plochy,

- pozemok, p. č. 2122/3 výmera 49 m2, druh pozemku zastavané plochy a nádvoria,

- pozemok, p. č. 2122/4 výmera 66 m2, druh pozemku zastavané plochy a nádvoria,

- pozemok, p. č. 2122/5 výmera 85 m2, druh pozemku zastavané plochy a nádvoria,

- pozemok, p. č.2125/4 výmera 1192 m2, druh pozemku ostatné plochy,

- pozemok, p. č. 2762 výmera 1374 m2, druh pozemku zastavané plochy a nádvoria.

- stavba, súp. č. 10211 na pozemku p. č. 2122/3, iný objekt,

- stavba, súp. č. 10212 na pozemku p. č. 2122/4, iný objekt,

- stavba, súp. č. 10213 na pozemku p. č. 2122/5, iný objekt,

b) nehnuteľný majetok vedený Správou katastra Pezinok, LV č. 3838, k. ú. Svätý Jur:

- stavba, súp. č. 846 na pozemku p. č. 6657/4, budova,

- stavba, súp. č. 846 na pozemku p. č. 6657/5, budova.

Právny vzťah k parcelám, na ktorej sú situované stavby s. č. 846, nie je evidovaný na liste vlastníctva.

Stavby súp. č. 10211, súp. č. 10212 a súp. č. 10213 sú vedené na liste vlastníctva ako tzv. „iný objekt“, jedná sa o bývalé podzemné vojenské bunkre.

Parcela č. 2762 je v zmysle zmluvy o nájme nehnuteľností uzatvorenej medzi Bratislavským samosprávnym krajom a Združením obcí JURAVA predmetom nájmu, účelom ktorého malo byť vybudovanie a následné užívanie Malokarpatsko - šúrskej cyklomagistrály. Zmluva je uzatvorená na dobu minimálne 20 rokov, účinná od 15.8.2009. Ročné nájomné je vo výške 1,- € ročne.

Ustanovenia predmetnej zmluvy o nájme nehnuteľností najmä doba nájmu na minimálne 20 rokov, ročné nájomné vo výške 1 € v prospech nájomcu poskytujú záruku zachovania účelu pozemku aj pre prípadného nového vlastníka.

Budova súp. č. 846 na parc. č. 6657/4 bola postavená v r. 1957 a v súčasnej dobe je nevyužívaná. Uvedený objekt má jedno podlažie. Je neudržiavaný, jednotlivé konštrukcie sú zdemontované resp. odstránené. Murivo je z tehál.

Na uvedené nehnuteľnosti sa neviažu žiadne ťarchy, vecné bremená ani iné právne povinnosti.

**Znaleckým posudkom č. 51/2010 vyhotoveným  Ing. Bc. Oľgou Višniarovou bola stanovená všeobecná hodnota predmetných nehnuteľností vo výške 809 000,00 €.**

1. **Pozemky pri budove Polikliniky Senec, vedené na LV č. 6488**

Predmetom predaja je nehnuteľný majetok vedený Správou katastra Senec, LV č. 6488, k.ú. Senec:

**Pozemky pri budove Polikliniky Senec**

* pozemok, p. č. 981/1, výmera 3096 m2, druh pozemku zastavané plochy a nádvoria
* pozemok, p. č. 981/2, výmera 181 m2, druh pozemku zastavané plochy a nádvoria
* pozemok, p. č. 981/7, výmera 83 m2, druh pozemku zastavané plochy a nádvoria
* pozemok, p. č. 981/12, výmera 4346 m2, druh pozemku zastavané plochy a nádvoria, odčlenená Geometrickým plánom č. 84/07 zo dňa 6.9.2007 od parc. č. 981/3

Právny vzťah k stavbe /trafostanica/ evidovanej na pozemku 981/7 je evidovaný na liste vlastníctva č. 913.

**Stručný popis:**

Pozemky sa nachádzajú v k. ú. okresného mesta Senec v blízkosti hlavnej ulice prechádzajúcej mestom, z ktorej sú sprístupnené. Pozemky tvoria bezprostredné okolie trojpodlažnému zdravotníckemu objektu – poliklinika. Sú rovinaté. Pozemok p.č. 981/7 je zastavaná trafostanicou. Pozemky, resp. stavebné objekty sú pripojené na všetky vybudované verejne dostupné inžinierske siete: vodovod, kanalizácia, zemný plyn, elektrina. V okolí pozemkov je panelová zástavba bytových domov a obchodná zástavba centra mesta. Pozemky sa nachádzajú na okraji mesta. V okolí je dostatok parkovacích miest pre motorové vozidlá.

**Znaleckým posudkom č. 17/2010 vyhotoveným  Dr. Ing. Romanom Chotárom bola stanovená všeobecná hodnota predmetných nehnuteľností vo výške 519 000,00 €.**

1. **Dielne na Starej Ivánskej ceste 1/A, k. ú. Trnávka, LV č.: 2863**

Dielne na Starej Ivánskej ceste boli využívané pôvodne ako učňovské stredisko . Predmetom predaja je nehnuteľný majetok vedený Správou katastra hlavného mesta Bratislava v LV č.: 2863, k.ú.: Trnávka:

**Dielne na Starej Ivánskej ceste 1/A**

– pozemok, p.č.16934/6, výmera 1631 m2, druh pozemku: zastavané plochy a nádvoria

– pozemok, p.č.16931/8, výmera 1266 m2, druh pozemku: zastavané plochy a nádvoria

– pozemok, p.č.16931/23, výmera 566 m2, druh pozemku: ostatné plochy

– stavba, s. č. 5315, na pozemku p.č.16934/6, budova

Stavba bola daná do užívania v r. 1965. Veku stavby zodpovedá jej konštrukčné riešenie a zabudované materiály. Stavba prešla drobnou rekonštrukciou do roku 1995, pričom boli realizované sociálne zariadenia a kancelárie štandardného vyhotovenia. Stavba dielní má jedno nadzemné podlažie. Stavba obsahuje sociálne zariadenia, šatne, chodby. Vykurovanie je riešené z centrálnej kotolne teplovodným ústredným kúrením. Elektroinštalácia je svetelná, motorická. Bleskozvod zhotovený.

Prístavba je riešená na pozemku parc. č.16931/23 v jeho južnej časti, v ktorej obvodové steny sú murované a strop je tvorený konštrukciou pultového krovu. Vek prístavby je 14 rokov.

Spevnené plochy sú situované na parcele č. 16931/8, parcele č. 16931/23 a slúžia ako chodníky, vjazd do dielní SOU, parkovacie státia.

Na parcele č. 16931/23 stojí oceľový prístrešok.

Stavby sú napojené na rozvody inžinierskych sietí – vodovod, kanalizáciu, elektrické rozvody, plyn. Lokalita je vhodná na multifunkčný predmet využitia – obchodné, skladové účely, prevádzku dielní.

Bratislavský samosprávny kraj dielne nevyužíva, celý areál je v prenájme. Jedná sa o prenájom na základne nájomných zmlúv uzatvorených so spoločnosťami:

AUTOSERVIS A.S.M., s.r.o. Bratislava , na dobu neurčitú

AZ KOVO, s.r.o. Bratislava, na dobu neurčitú

EURONA, a.s. Bratislava na dobu určitú do 31.8.2015 / záujem o odkúpenie/

Vladimír Paulen DADOP, Bratislava – 2 zmluvy na dobu neurčitú

**Znaleckým posudkom č. 14/2010 vypracovaným Ing. Oliverom Najdúchom bola stanovená všeobecná hodnota predmetných nehnuteľností vo výške 642 075, 00 €.**

1. **Pozemky a stavby na Starej Vajnorskej ceste, Bratislava, LV č.2056, LV č. 4196 v k. ú. Nové mesto, okres Bratislava III, obec BA – m. č. Nové Mesto**

Areál na Starej Vajnorskej ceste nie je v súčasnosti využívaný na zabezpečovanie výchovno - vzdelávacieho procesu.

Spoluvlastnícky podiel 581/909 na budove bývalého internátu – stavba s. č. 1899 situovaná na parcele č. 17063/18 so spoločnosťou ZIPP BRATISLAVA spol. s r.o. /pozemok je vo vlastníctve BSK/ je v súčasnosti prenajatý spoločnosti SOMO spol. s r.o. od 1. 12. 2006 do 30. 11. 2014.

Budova dielní - stavba s. č. 1899 situovaná na parcele č. 17063/19 /pozemok je vo vlastníctve BSK/ sú prenajaté spoločnosti MF TRANSMISSION, s.r.o. na dobu od 1. 7. 2006 do doby neurčitej.

Budova dielní - stavba s. č. 1899 situovaná na parcele č. 17063/21 /pozemok je vo vlastníctve BSK/ a pomocnej prevádzky, situovaná na parcele č. 17063/10 /pozemok je vo vlastníctve ZIPP Bratislava spol. s r.o./ v  4029/10000 spoluvlastníckom podiele so spoločnosťou ZIPP BRATISLAVA spol. s r.o. a športová hala - stavba s. č. 11725 situovaná na parcele č. 17063/11 nie sú t. č. v prevádzke.

Budova SOU stavebné, súpisné číslo 1899, je osempodlažná budova, daná do užívania podľa dostupných informácií v roku 1968 a do roku 2006 využívaná pre školské účely a administratívu. V roku 2006 budova prešla rekonštrukciou v rozsahu najmä okná, dvere a čiastočne sociálne zariadenia.

Spoluvlastnícky podiel je 581/909.

Budova dielní a pomocnej prevádzky SOU je trojpodlažná budova. V roku 1997 sa po odpredaji časti budovy - spoluvlastníckych podielov, stali podielovými spoluvlastníkmi ZIPP Bratislava, spol. s.r.o. v podiele 5588/10000 a ATC, spol. s.r.o. v podiele 383/10000. Bratislavský samosprávny kraj je menšinovým podielovým spoluvlastníkom v podiele 4029/10000.

Športová hala je dvojpodlažná.

Vonkajšie úpravy sú spevnené plochy. Lokalita je určená platným územným plánom mesta Bratislava čiastočne pre funkciu občianska vybavenosť celomestského a nadmestského významu, resp. čiastočne zmiešané územia obchodu a služieb.

Prístup k objektu je zo Starej Vajnorskej po parcele č.17063/16 vo vlastníctve Hlavného mesta Slovenskej republiky Bratislavy, pričom právo prechodu a prejazdu nie je uvedené na príslušnom liste vlastníctva č. 1519. Je však možnosť vybudovania vstupu z parcely 17063/22 priamo na verejnú komunikáciu, ulica Stará Vajnorská.

**Znaleckým posudkom Ing. Vladimíra Nováka č. 14/2010 bola všeobecná cena stavieb stanovená vo výške 2. 163.000,00 - €.**

1. **Areál bývalej SOŠ lesníckej Modra – Harmónia - zapísaný na LV č. 503, k. ú. Modra, okres Pezinok, obec Modra**

Areál bývalého Stredného odborného učilišťa lesníckeho v Modre – Harmónii, ktorý bol uvoľnený r. 2007 zlúčením so ZSŠ poľnohospodárskou, Ivanka pri Dunaji, pozostáva zo stavieb:

* zrubová budova, súpisné číslo 1912, umiestnená na parcele č. 5201/1, č. 5201/2 a č. 5201/3,
* administratívna budova , súpisné číslo 1913, umiestnená na parcele č. 5202,
* budova pre šport a rekreačné účely, súpisné číslo 3194, umiestnená na parcele č. 5206/1
* kotolňa (energoblok), súpisné číslo 3609, umiestnená na parcele č. 5203/5 a pozemkov.

Objekt pozostáva z administratívnej budovy a kotolne. Budova je dvojpodlažná. V objekte sa nachádzajú tri garáže, využívané ako sklady a dielne. Budova je napojená na inžinierske siete. Zrubová budova pôvodne slúžila pre potreby obilnej spoločnosti. K pôvodnej stavbe v roku 1993 bola pristavaná časť kuchyne. K budove prislúcha podzemný sklad tuhého paliva.

Znaleckým posudkom č. 17/2010 vyhotoveným Ing. Vladimírom Novákom bola stanovená všeobecná hodnota predmetných nehnuteľností vo výške 1 574 000,00 €.

1. **Areál bývalej ZSŠ potravinárskej - Harmincova 1, Bratislava, nehnuteľnosti vedené na LV č. 3794, k. ú. Dúbravka**

Predmetom predaja je nehnuteľný majetok vedený Správou katastra Bratislava, okres Bratislava IV, LV č.3794, k .ú. Dúbravka, ktorý bol v r. 2009 uvoľnený zlúčením s SOU potravinárskou, Farského 9, Bratislava, konkrétne:

- pozemok, p. č. 2435/9, výmera 227 m2, druh pozemku zastavané plochy a nádvoria,

- pozemok, p. č. 2435/19, výmera 1149 m2, druh pozemku zastavané plochy a nádvoria,

- pozemok, p. č. 2435/28, výmera 202 m2, druh pozemku ostatné plochy

- pozemok, p. č. 2435/35, výmera 136 m2, druh pozemku zastavané plochy a nádvoria

- pozemok, p. č. 2435/36, výmera 113 m2, druh pozemku zastavané plochy a nádvoria

- pozemok, p. č. 2435/38, výmera 159 m2, druh pozemku zastavané plochy a nádvoria

- stavba, súp. č. 3152, na pozemku p.č.2435/9, druh stavby - účelová stavba

- stavba súp. č. 3152 na pozemku 2435/19, druh stavby účelová stavba

- stavba súp. č. 3152 na pozemku 2435/35, druh stavby prístavba

- stavba súp. č 5168 na pozemku 2435/36, druh stavby garáže

Stručný popis:

Objekt – pôvodne Stredná odborná škola potravinárska Harmincova ul. 1, Bratislava. Pozemky a budovy, ktoré sa nachádzajú v Bratislave časť Dúbravka. Jedná sa o 2 stavby, prístavbu a garáže s prislúchajúcimi susediacimi pozemkami. V objekte sa nachádza byt obývaný nájomcami. BSK predmetné objekty využíva iba čiastočne, a to na praktickú výučbu žiakov SOŠ Farského 9, Bratislava, ktorá má objekt v správe.

**Znaleckým posudkom č. 15/2010 vyhotoveným  Ing. Vladimírom Novákom bola stanovená všeobecná hodnota predmetných nehnuteľností vo výške 1 890 000,00 €.**

**9. Muničné sklady v Záhorskej Bystrici vedené na LV č. 4877, k. ú. Záhorská Bystrica**

Predmetom predaja je nehnuteľný majetok Areál I. muničné sklady, vedený Správou katastra Bratislava, Okres Bratislava IV, LV č.4877, k. ú. Záhorská Bystrica:

* + pozemok, parcela č. 2841/1 o výmere 56 401 m2, druh pozemku ostatné plochy,
  + pozemok, parcela č. 2841/2 o výmere 115 m2, druh pozemku zastavané plochy a nádvoria,
  + pozemok, parcela č. 2841/3 o výmere 123 m2, druh pozemku zastavané plochy a nádvoria,
  + pozemok, parcela č. 2841/4 o výmere 124 m2, druh pozemku zastavané plochy a nádvoria,
  + pozemok, parcela č. 2841/5 o výmere 11 m2, druh pozemku zastavané plochy a nádvoria,
  + pozemok, parcela č. 2841/6 o výmere 116 m2, druh pozemku zastavané plochy a nádvoria,
  + stavba, s. č. 4003, na pozemku parcela č. 2841/2, sklad,
  + stavba, s. č. 4004, na pozemku parcela č. 2841/3, sklad,
  + stavba, s. č. 4005, na pozemku parcela č. 2841/4, sklad,
  + stavba, s. č. 4006, na pozemku parcela č. 2841/5, sklad,
  + stavba, s. č. 4007, na pozemku parcela č. 2841/6, sklad.

Objekt je pôvodne vojenský areál nachádzajúci sa v Bratislave - časť Záhorská Bystrica na ceste na Železničnú studničku. Pozemky sa nachádzajú v chránenej krajinnej oblasti. Nehnuteľnosti sú situované v lesnom poraste, jedná sa o bývalé vojenské sklady, možnosť využitia na rekreačné účely.

Predmetné nehnuteľnosti nadobudol Bratislavský samosprávny kraj v r. 2005 kúpnou zmluvou od SR Ministerstva vnútra. Areál v súčasnosti nie je využívaný.

**Znaleckým posudkom č. 50/2010 vyhotoveným  Ing. Bc. Oľgou Višniarovou bola stanovená všeobecná hodnota predmetných nehnuteľností vo výške 836 624,67 €.**

**10. Nehnuteľný majetok – kaštieľ Veľký Biel - vedený Správou katastra Senec, ktorý sa nachádza v k. ú. Veľký Biel, okres Senec, obec Veľký Biel, evidovaný na LV 702, 1396 a 1408**

Uvedená nehnuteľnosť je v podielovom spoluvlastníctve viacerých podielových spoluvlastníkov. Percentuálny podiel vlastníctva BSK vo výške **437/1944 k celku predstavuje 22,48 % podielu k celku a tento podiel bol aj predmetom Verejnej obchodnej súťaže**. V prípade záujmu o vyššie špecifikovaný nehnuteľný majetok v podiele 437/1944, Bratislavský samosprávny kraj sa z titulu predkupného práva s najvyššie dosiahnutou ponukou musí sa zo zákona prednostne obrátiť na ostatných podielových spoluvlastníkov. Odpredaj preto prichádza do úvahy až v prípade, že záujem o odpredaj neprejavia podieloví spoluvlastníci.

**Národná kultúrna pamiatka** – objekt kaštieľa, sa nachádza v katastrálnom území Veľký Biel, v sídelnom útvare Veľký Biel na parcelách v uličnej zástavbe na Obchodnej ulici č.14. Dom má súpisné číslo 508. Nehnuteľnosť je prístupná po miestnej komunikácii a je napojená na miestny rozvod inžinierskych sietí. V roku 1955 bol objekt rekonštruovaný a v roku 1960 odovzdaný do užívania ako Domov dôchodcov, Ústav sociálnej starostlivosti pre mentálne postihnutých občanov, Domov sociálnych služieb, a to až do 31.05.2006, kedy bol zrušený.

Posledná modernizácia sociálnych zariadení pre administratívu a nová plynová kotolňa prebehla v roku 2002.

V súčasnom období je kaštieľ vyprataný a neužívaný. Nehnuteľnosť je v značne zanedbanom stave bez údržby, s nefunkčnými energetickými rozvodmi. V prípade užívania nehnuteľnosti si budova vyžaduje značnú investíciu. Vzhľadom na technický stav je životnosť objektu 60 rokov.

Znaleckým posudkom Ing. Miroslava Chanečku **č. 10/2009** znalca v odbore stavebníctvo, pozemné stavby, stavebné konštrukcie, odhad hodnoty nehnuteľností bola všeobecná hodnota nehnuteľností vo vlastníctve Bratislavského samosprávneho kraja stanovená vo výške **368. 672,- € /11 106 612- Sk/.**

Znaleckým posudkom **č. 90/2012** vyhotoveným Ing. Otom Pisoňom bola stanovená všeobecná hodnota predmetných nehnuteľností vo výške **1 090 000,00 €.**