**Bod č. Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

22. júna 2012

**Informácia**

**o výsledkoch verejných obstarávaní uverejnených vo vestníku verejného obstarávania realizovaných Úradom BSK za druhý polrok 2011**

Materiál predkladá: Materiál obsahuje:

Ing. Bystrík Žák 1. Návrh uznesenia

riaditeľ Úradu BSK 2. Informácia

3. Stanoviská komisií

Zodpovedný:

Ing. Bystrík Žák

riaditeľ Úradu BSK

Spracovateľ:

Ing. Stanislav Malík

vedúci oddelenia verejného obstarávania a nákupu

Ing. Katarína Vančová

referent oddelenia verejného obstarávania a nákupu

Bratislava

jún 2012

Návrh uznesenia

**UZNESENIE č. ........... / 2012**

zo dňa 22. 06. 2012

Zastupiteľstvo Bratislavského samosprávneho kraja po prerokovaní materiálu

### b e r i e n a  v e d o m i e

Informáciu o výsledkoch verejných obstarávaní uverejnených vo vestníku verejného obstarávania realizovaných Úradom BSK za druhý polrok 2011.

**Informácia**

**o výsledkoch verejných obstarávaní uverejnených vo vestníku verejného obstarávania realizovaných Úradom BSK za druhý polrok 2011**

Bratislavský samosprávny kraj  je podľa zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o VO“) verejným obstarávateľom, na ktorého sa pri obstarávaní tovarov, služieb a prác v plnej miere vzťahujú povinnosti uplatňovať postupy verejného obstarávania podľa zákona o verejnom obstarávaní.

Za účelom aplikácie zákona o VO v podmienkach Bratislavského samosprávneho kraja, s poukazom na centrálne verejné obstarávanie, platia Smernice č. 35/2007 a  
č. 36/2007, ktoré podrobnejšie upravujú verejné obstarávanie s poukazom na jeho centrálne zabezpečenie. Predmetné smernice upravujú spôsob centrálneho verejného obstarávania a rozsah komodít, ktoré sú zahrnuté do spoločného, resp. centrálneho obstarávania a  verejné obstarávanie vôbec v podmienkach BSK.

V zmysle zákona č. 25/2006 Z. z. o verejnom obstarávaní § 4 podliehajú povinnosti zverejnenia v o Vestníku verejného obstarávania resp. Úradnom vestníku EÚ nasledovné typy zadávania zadávania zákaziek v závislosti od predpokladanej hodnoty zákazky:

a) podprahové zákazky sú realizované postupom verejného obstarávania podľa § 99 a nasled. zákona o VO, verejný obstarávateľ zašle oznámenie o vyhlásení verejného obstarávania a verejný obstarávateľ publikuje vo vestníku verejného obstarávania informáciu o výsledku verejného obstarávania

Finančné limity pre podprahovú zákazku sú:

Zadávanie zákazky na tovary a služby od 10 000 do 40 000 EUR bez DPH

Zadávanie zákazky na stavebné práce od 20 000 do 200 000 EUR bez DPH

b) podlimitné zákazky sú realizované postupom verejného obstarávania podľa § 91 a nasl. zákona o VO. Verejný obstarávateľ publikuje oznámenie o vyhlásení verejného obstarávania vo vestníku verejného obstarávania a verejný obstarávateľ publikuje vo vestníku verejného obstarávania informáciu o výsledku verejného obstarávania

Finančné limity pre podlimitnú zákazku sú:

Zadávanie zákazky na tovary a služby od 40 000 do 125 000 EUR bez DPH

Zadávanie zákazky na stavebné práce od 200 000 do 4 845 000 EUR bez DPH

c) nadlimitné zákazky sú realizované postupom verejného obstarávania podľa § 51 a nasl. zákona o VO. Verejný obstarávateľ zašle do vestníka verejného obstarávania oznámenie o vyhlásení verejného obstarávania a zároveň zašle informáciu aj do Úradného vestníka EÚ. Verejný obstarávateľ publikuje vo vestníku verejného obstarávania informáciu o výsledku verejného obstarávania a zároveň zašle informáciu aj do Úradného vestníka EÚ

Finančné limity pre nadlimitnú zákazku sú

Zadávanie zákazky na tovary a služby od 125 000 EUR bez DPH

Zadávanie zákazky na stavebné práce od 4 845 000 EUR bez DPH

Verejné obstarávania zrealizované v rámci BSK v II. polroku 2011 a zverejnené vo Vestníku verejného obstarávania a Úradnom vestníku EÚ.

|  |  |  |  |  |  |  |
| --- | --- | --- | --- | --- | --- | --- |
| Číslo VO | Vestník VO | Dátum | Predmet zákazky | Hodnota zák. s DPH | Metóda | Stav realizácie |
| 05495-WYS | 140/2011 | 20.7.2011 | Zabezpečenie stravných poukážok pre BSK | 38 099,37 | PZ | ukončené |
| 06331-WYS | 160/2011 | 17.8.2011 | Rekonštrukcia výťahu v budove ZKR Gaudeamus | 38 280,00 | PZ | ukončené |
| 07153-WYS | 178/2011 | 13.9.2011 | Zabezpečenie cyklu odborných seminárov - Destinatour 2013 | 17 640,00 | PZ | ukončené |
| 09104-MMS | 214/2011 | 3.11.2011 | Zabezpečenie stravných poukážok | 816 054,91 | Nadlimit | ukončené |
| 07939-MSS | 195/2011 | 7.10.2011 | Efektívna podpora kardiometab. Zdravia - zabezpečenie odberov na stredných školách | 115 000,00 | Podlimit | ukončené |
| 09029-WYT | 212/2011 | 31.10.2011 | Obstaranie IT - PC, notebooky, komponenty | 42 544,13 | PZ | ukončené |
| 09659-WYS | 222/2011 | 15.11.2011 | Zabezpečenie stravných poukážok | 32 788,80 | PZ | ukončené |
| 10388-MMS | 234/2011 | 2.12.2011 | Umiestnenie a údržba servera - INTERACT | 52 798,40 | Podlimit | ukončené |

**Stanoviská komisií Zastupiteľstva BSK**

**Bod :„Informácia o výsledkoch verejných obstarávaní uverejnených vo vestníku verejného obstarávania realizovaných Úradom BSK za druhý polrok 2011“**

|  |  |  |  |  |
| --- | --- | --- | --- | --- |
| **Názov komisie** | **Stanovisko komisie k návrhu materiálu** | **Hlasovanie** | **Akceptované / Neakceptované** | **Zapracované / Nezapracované** |
| Komisia zdravotníctva a sociálnych vecí | Komisia materiál neprerokovala | - |  |  |
| Komisia dopravy | Komisia materiál neprerokovala | - |  |  |
| Komisia európskych záležitostí, regionálnej spolupráce a cestovného ruchu | Komisia materiál neprerokovala | - |  |  |
| Komisia kultúry | Komisia materiál neprerokovala | - |  |  |
| Komisia regionálneho rozvoja, územného plánovania a životného prostredia | Komisia materiál neprerokovala | - |  |  |
| Komisia školstva, športu a mládeže | Komisia materiál prerokovala a v zmysle návrhu uznesenia odporúča predložiť na rokovanie Z BSK. | Prítomní: 7  Za: 7  Proti: 0  Zdržal: 0  Nehlasoval:0 |  |  |
| Finančná komisia | Finančná komisia po prerokovaní **odporúča** Z BSK zobrať na vedomie predložený materiál“. | Prítomní: 5  Za: 5  Proti: 0  Zdržal: 0  Nehlasoval:0 |  |  |

V stĺpci **zapracované / nezapracované pripomienky** uviesť či boli / neboli zapracované, ak nie, uviesť dôvod.