**Bod č. Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

22.6.2012

**Informácia**

**o vykonanej inventarizácii nehnuteľného majetku Bratislavského samosprávneho kraja za rok 2011**

Materiál predkladá: Materiál obsahuje:

Ing. Bystrík Žák 1. Návrh uznesenia

riaditeľ Úradu Bratislavského 2. Dôvodová správa

samosprávneho kraja 3. Stanoviská komisií

Zodpovedný:

Gabriela Papánová

vedúca oddelenia správy majetku

Spracovateľ:

Adriana Hatalová

referent oddelenia správy majetku

Bratislava

jún 2012

Návrh uznesenia

**UZNESENIE č. ........... / 2012**

zo dňa 22. 6. 2012

Zastupiteľstvo Bratislavského samosprávneho kraja po prerokovaní materiálu

**berie na vedomie**

informáciu o vykonanej inventarizácii nehnuteľného majetku Bratislavského samosprávneho kraja za rok 2011, s celkovou účtovnou hodnotou k 31.12.2011 :

* budovy a stavby (účet 021) : 207.059.682,14 €
* pozemky (účet 031) : 76.333.229,20 €

**D ô v o d o v á s p r á v a**

Bratislavský samosprávny kraj je vlastníkom nehnuteľného majetku v správe Úradu Bratislavského samosprávneho kraja a v správe jednotlivých organizácii v zriaďovateľskej pôsobnosti BSK.

Oddelenie správy majetku Úradu Bratislavského samosprávneho kraja každoročne pripravuje materiál na rokovanie Zastupiteľstva BSK, v ktorom informuje o stave nehnuteľného majetku za predchádzajúci kalendárny rok.

Na základe požiadaviek poslancov o detailnejšie informácie o nehnuteľnostiach bol materiál doplnený okrem údajov z katastra nehnuteľností aj o fotografie jednotlivých objektov, zoznam platných zmlúv o nájme nebytového priestoru v roku 2011 a katastrálne mapy, v ktorých sú zakreslené nehnuteľnosti vo vlastníctve BSK.

Materiál je spracovaný podľa jednotlivých organizácií v zriaďovateľskej pôsobnosti BSK, ktoré majú majetok zverený v zmysle platných protokolov o zverení majetku do správy. Ďalšiu časť tvorí súpis nehnuteľného majetku, ktorý je v súčasnosti v správe Úradu BSK. Jedná sa o majetok, ktorý oddelenie správy majetku prevzalo po rušených organizáciách, bez určenia právneho nástupcu.

K 31.12.2011 je vykázaná účtovná hodnota nehnuteľného majetku spolu 283.392.911,34 €. K navýšeniu účtovnej hodnoty majetku v priebehu roka 2011 prišlo z dôvodu technického zhodnotenia (rekonštrukcií), darov (týka sa cestného majetku), bezodplatného prevodu (rozhodnutia súdov, vykonaný register opráv evidencie pozemkov) a ocenenia nezaevidovaných pozemkov.