**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

dňa 22. júna 2012

**Návrh**

**Predaj pozemku - parcela č. 795/2 a 795/3 v k. ú. Tomášov, okres Senec,**

**vedeného na LV č. 1860**

Materiál predkladá: Materiál obsahuje:

JUDr. Ivo Nesrovnal 1. Návrh uznesenia

podpredseda 2. Dôvodová správa

Bratislavského samosprávneho kraja 3. Prílohy

4. Stanoviská komisií

Zodpovedný:

Ing. Bystrík Žák

riaditeľ Úradu

Bratislavského samosprávneho kraja

Spracovateľ:

JUDr. Matúš Šaray

vedúci právneho oddelenia

Mgr. Danica Harmaniaková

referent právneho oddelenia

Bratislava

jún 2012

N á v r h u z n e s e n i a

**UZNESENIE č. ....... / 2012**

zo dňa 22.6.2012

Zastupiteľstvo Bratislavského samosprávneho kraja po prerokovaní materiálu

1. **r o z h o d l o**

o prebytočnosti nehnuteľného majetku - pozemok parcela č. 795/2 - zastavané plochy a nádvoria o výmere 1185 m2 a parcela č. 795/3 – zastavané plochy a nádvoria o výmere 948 m2, k. ú. Tomášov, na LV č. 1860

1. **s ch v a ľ u j e**

* **predaj** nehnuteľného majetku - pozemok pod miestnou komunikáciou, parcela č. 795/2 - zastavané plochy a nádvoria o výmere 1185 m2 a pozemok pod miestnou komunikáciou, parcela č. 795/3 – zastavané plochy a nádvoria o výmere 948 m2, k. ú. Tomášov, na LV č. 1860, ako prípad hodný osobitného zreteľa podľa ustanovenia § 9a ods.8 písm. e) zákona č. 446/2001 Z. z. o majetku vyšších územných celkov v znení neskorších zmien a doplnkov kupujúcemu:

obec Tomášov za symbolickú sumu 1,- €,

**s podmienkami:**

* kupujúci podpíše kúpnu zmluvu do 60 dní od schválenia uznesenia v Zastupiteľstve Bratislavského samosprávneho kraja s tým, že ak v tejto lehote kupujúci kúpnu zmluvu nepodpíše, uznesenie stráca platnosť,
* kupujúci uhradí kúpnu cenu do 30 dní od podpísania kúpnej zmluvy obidvoma zmluvnými stranami.

**D ô v o d o v á s p r á v a**

Obec Tomášov, sa podaním zo dňa 21.10.2011obrátila na samosprávny kraj vo veci usporiadania vlastníckych vzťahov k pozemku parcela č. 795/2 zastavané plochy a nádvoria o výmere 1185 m2, vedenej v zmysle Delimitačného protokolu uzavretého medzi Slovenskou správou ciest, Miletičova č. 19, Bratislava, ako odovzdávajúcim a BSK ako preberajúcim v súlade s § 24b ods.6 zákona č. 135/1961 Zb. o pozemných komunikáciách, dňa 10.01.2006 ako cesta II. triedy č. 510.

Zároveň svojou žiadosťou zo dňa 12.4.2012 žiadala obec Tomášov aj o odpredaj parcely č. 795/3 – zastavané plochy a nádvoria o výmere 948 m2.

Podľa vyjadrenia Regionálnych ciest Bratislava, Čučoriedkova č.6, 827 12 Bratislava, uvedená komunikácia nie je cestou II. alebo III. triedy, a preto nám nie je známe akým spôsobom bola zaevidovaná z bývalej OSC na SSC a ďalej do vlastníctva BSK, nakoľko sa jedná o účelovú komunikáciu, ktorá by mala byť vo vlastníctve obce.

Taktiež aj podľa vyjadrenia Odboru dopravy Úradu BSK ide o miestnu komunikáciu.

Komunikácia má charakter ľahko spevneného cestného telesa, ktorá i z hľadiska evidencie katastra nehnuteľností čo do spôsobu využitia je zadefinovaná ako cestná, miestna, účelová komunikácia, lesná cesta, poľná cesta atď.

V okolí uvedenej účelovej komunikácie je započatá rozsiahla investičná výstavba rodinných domov vlastníkov pozemkov hraničiacich s pozemkami- parcela č. 795/2 a č. 795/3, k. ú. Tomášov vo vlastníctve BSK. Z uvedeného dôvodu sa na samosprávny kraj obrátil starosta obce Tomášov vo veci usporiadania vlastníctva k vyššie uvedeným parcelám**.**

Uvedená cesta aj na základe historických dokumentov (príloha – List vlastníctva) bola vlastníctvom obce.

Komisia na vyhodnotenie obchodných verejných súťaží na svojom zasadnutí dňa 18.4.2012 odporučila Z BSK vyhlásiť majetok za prebytočný a následne ho predať obci Tomášov ako prípad hodný osobitného zreteľa.

Zámer predať nehnuteľnosti z dôvodu prípadu hodného osobitného zreteľa bol zverejnený na úradnej tabuli a internetovej stránke BSK dňa 6.6.2012.

Podľa stanoviska oddelenia správy majetku Bratislavský samosprávny kraj daň z nehnuteľnosti za uvedené pozemky nikdy neplatil.

Na základe vyjadrenia oddelenia správy majetku bola účtovná hodnota stanovená na 1.931,55 €.